Leopoldo López

Leopoldo Eduardo LÓPEZ Mendoza (29a de Aprilo 1971) estas venezuela politikisto ofte arestita ĉu prizone ĉu hejme. Li kunfondis la politikan partion Primero Justicia en 2000 kun Henrique Capriles Radonski kaj Julio Borges, kaj estis elektita urbestro de la Municipo Chacao de Karakaso en la regiona balotado de Julio 2000. Li estas ankaŭ Nacia Kunordiganto de alia politika partio, nome Voluntad Popular, kiun li fondis en 2009. López ricevis premiojn el Ne-registara NRO-oj pro sia aktivismo.

Li suferis administraciajn punojn fare de la Venezuela Kontrolservo en 2004, malhabilitante lin el publikaj postenoj dum ses jaroj (el 2008, je la finigo de lia regotempo kiel urbestro, ĝis 2014), sekve de akuzoj pro nepotismo kaj misalproprigo de publikaj monkvantoj. Opoziciaj grupoj en Venezuelo kritikis tiujn akuzojn kiel artefarite fabrikitaj.   Subtenantoj de López diris ke li neniam estis jure akuzita de krimo, juĝita aŭ permesita apelacii; li akuzis la ŝtaton Venezuelo kaj lia kazo estis reviziata de la Interamerika Kortumo pri Homaj Rajtoj, kiu unuanime deklaris en lia favoro. Tio estis malatentita de la Venezuelaj koncernaj instancoj.  

Dum la krizo en Bolivara Venezuelo, li alvokis por protestoj en Februaro 2014. Li estis arestita la 18an de Februaro 2014 kaj akuzita pro tumultigo kaj konspirado; akuzoj pro murdo kaj terorismo estis malatentitaj. Grupoj pro homaj rajtoj deklaris ke la akuzoj estis politike motivitaj."ONU insta a la inmediata liberación de Leopoldo López". El Nacional (Caracas). 8a de Oktobro 2014. Arkivita el la originalo en 9a de Oktobro 2014. Alirita en 9a de Oktobro 2014.  Lia enprizonigo estis polemika; la Alta Komisaro de la Unuiĝintaj Nacioj pri Homaj Rajtoj petis la liberigon de la arestitoj konekte kun la protestoj.Faces of Impunity: Leopoldo López   Amnesty International alirita en la 24a de Septembro 2015 Opiniosondado fine de 2014 montris ke López estis unu el la plej popularaj politikistoj en Venezuelo post sia aresto. Septembre de 2015, li estis kulpigita de publika instigo al violento pro supozita sublimina mesaĝo, akuzita de krima asocio, kaj kondamnita je 13 jaroj kaj 9 monatoj prizone. Li estis transpasita al hejma aresto la 8an de Julio 2017 post resti enprizone dum ĉirkaŭ tri jaroj, kvankam li estis poste arestita de agentoj de la inteligenta servo la 1an de Aŭgusto 2017 kaj estis denove enprizonigita en Ramo Verde.

 Referencoj 

 Eksteraj ligiloj 



Kategorio:Venezuelaj politikistoj